**Az SZTE Kossuth Zsuzsanna Technikum 2024/2025.tanévben**

**„Emlékezzünk régiekről” címmel**

**Brunszvik Teréz születésének 250. és Kossuth Zsuzsanna halálának 170. évfordulója alkalmából makettkészítő és esszéíró pályázatot hirdet. Kiemelkedő munka estében, intézményünkbe való jelentkezéskor, felvételi pluszpontok is szerezhetők.**

**Korcsoport**: 5-6.évfolyam számára Makettkészítés- csapatverseny (2-4 fő)

 7-8. évfolyam számára Esszéírás- egyéni verseny

5-6. osztály

Makettkészítés -csapatverseny (2-4 fő)

**Tervezzetek óvodát gyerekbarát kerttel!**

A kreatív feladatotokban arra szeretnénk kérni titeket, hogy tervezzétek meg a jövő óvodáját és kertjét! Szerepeljen a beküldött alkotásban térkép, látványterv, a látnivalók leírása. Munkátokat fényképpel illusztrálva beküldhetitek fotódokumentáció formájában egy leírással együtt. Elsősorban írásban azt várjunk tőletek, hogy egy A4- es oldalon át bemutatjátok és részletezitek, hogyan képzelitek el óvodátokat. A tervezés részleteiben érdemes kitérni az óvoda helyiségeire, a beválogatott növényfajokra, udvari játékokra. Készítsétek el terveteket, ami alapján egyértelműen nyomon követhetjük ötleteiteket. Ezeket kézzelfogható makettekbe önthetitek, így által reprezentálni tudjátok, hogyan festene a jövő óvodája és játszótere növényekkel esetleg állatokkal. A makett elkészítésénél nincsenek méretbeli megkötések. Dolgozhattok papírral és újrahasznosított elemekkel is. Az elkészült alkotásokat fotódokumentációval (minimum 5 db fotó jpg. formátumban) és leírástervezettel együtt várjuk tőletek, digitális formában.

7-8. osztály Esszéírás-egyéni verseny

**Nők a gyógyításban**

Idén 170 évvel ezelőtt hunyt el Kossuth Zsuzsanna, az 1848-49-es szabadságharc tábori kórházak főápolónője, az első katonakórház megálmodója és létrehozója, Kossuth Lajos húga. Nemcsak nálunk, de más országokban is jeleskedtek a nők a gyógyításban. Maria Montessori Olaszország első orvosnője volt, míg Elisabeth Blackwell az első nő volt Amerikában, aki orvosi diplomát szerzett. 1857-ben megalapította New Yorkban saját kórházát, ahol szegénysorú nőket és gyerekeket ápolt.

Nagy utat jártak be ezek a nők, hiszen a párizsi egyetem 1220 táján rendeletben tiltotta meg a nőknek az orvoslást, és üldözni kezdték őket.

**Feladat:** Válassz egy orvosnőt, ápolónőt, egészségügyhöz köthető nőt, akinek bemutatod életét és munkásságát! Munkádban térj ki arra, hogy milyen hatással van a mai gyógyításra egy-egy nőorvos úttörő újítása, eredménye, példamutató élete.

**Általános követelmények:**

**A beadás módja:** **pr.boroskati@gmail.com** **címre a fotodokumentáció jpg, az esszéket pdf formátumban. Fájlnévnek válasszatok csapatnevet pl. kofarago\_1. Egyéni pályázatban használj jeligét.**

**Az esszé beküldési határideje: 2024. 11.29.**

**Az eredményhirdetés tervezett időpontja: 2024. 12.13. (péntek)**

**Az eredményhirdetés helyszíne:** **SZTE Kossuth Zsuzsanna Technikum és Szakképző Iskola**

**Díjazás: mindkét korcsoportban I-III. helyezett értékes jutalom részesül, valamint a pályázaton kiemelkedő eredményt elérő tanulók, akik az SZTE Kossuth Zsuzsanna Technikum és Szakképző Iskolába jelentkeznek, a felvételi eljárás során pluszpontban részesülnek.**

Minden pályázó csak **egy saját művel** indulhat.

Egy iskolából legfeljebb 3 – 3 pályamű nyújtható be.

A pályázók elküldött munkáikkal együtt hozzájárulnak ahhoz, hogy nevük és a róluk készült fotók az iskolánk honlapján, egyéb social media felületin megjelenjenek.

**Formai követelmények az esszépályázathoz:**

A művek megengedett terjedelme szóközökkel együtt:

 minimum **5.000 karakter**
 maximum **9.000 karakter**

**A szöveget Times New Roman betűtípussal, 12-es betűmérettel, 1,5-es sorközzel, 2,5 cm oldalsó, alsó és felső margóval, sorkizárással kell megírni, pdf formátumban továbbítani.** A dolgozat végén a felhasznált irodalom pontosan megjelölendő. Legalább 3 különböző dokumentumot használjon fel forrásként. Minden irodalmat a következő formában kell megadni: pl. szerző teljes neve (kiadás dátuma), cím, kiadó vagy folyóirat neve, évfolyam, oldalszám. A Wikipedia és hasonló internetes enciklopédiák jelölése felhasznált irodalomként kerülendők!

A pályaművekhez külön dokumentumban mellékletként **csatolhatók illusztrációk, rajzok, egyéb vizuális elemek** (legfeljebb 2 db).

A hozzájáruló nyilatkozatot és a pályázói adatlapot kérjük a pàlyaművel együtt beküldeni (mellékletkènt).